ఈనాడు
1974 ఆగష్టు 10న రామోజీరావు విశాఖపట్నం శివార్లలోని, సీతమ్మధార పక్కన నక్కవానిపాలెం అనే ఊరిలో ఈనాడును ప్రారంభించాడు. అదే సంవత్సరం ఆగష్టు 28 తేదీన ఈ పత్రిక రిజిస్టర్ చేయబడింది. చాలా సాధారణంగా, ఏ ఆర్భాటాలు లేకుండా 5000 ప్రతులతో ఈనాడు ప్రస్థానం మొదలైంది. ప్రారంభంలోనే ఈనాడుకు కొన్ని ప్రత్యేకతలుండేవి.
బాలాంత్రపు నళినీకాంతరావు
ఇతడు పదిహేనేళ్ల వయసులోనే తన తండ్రి నిర్వహించిన ఆంధ్ర ప్రచారిణి పత్రికకు, ఆంధ్రప్రచారిణీ గ్రంథమాలకు ప్రచురణకు వచ్చే రచనలను పరిశీలిస్తూ తండ్రికి సహరించేవాడు. 1948లో మద్రాసులో ప్రముఖ జర్నలిస్టు కోటంరాజు రామారావు దగ్గర 'ఇండియన్ రిపబ్లిక్ ' పత్రికలో పత్రికారచనలో శిక్షణ పొందాడు. తొలిరోజులలో తెలుగు స్వతంత్ర, ఆంధ్రప్రభ పత్రికలలో అసిస్టెంట్ ఎడిటర్‌గా పనిచేశాడు. 1973లో ది మెయిల్ పత్రిక నుండి సీనియర్ జర్నలిస్టుగా పదవీ విరమణ చేశాడు.ఫ్రెంచివిప్లవకారుడు ఈజిన్ పాటియర్ 1871లో ఫ్రెంచి కమ్యూన్ కాలంలో వ్రాసిన ‘కమ్యూనిస్ట్ ఇంటర్నేషనల్’ కు తెలుగులో బాలాంత్రపు నళినీకాంతరావు 1935లో అనువదించి తొలి కమ్యూనిస్ట్ పత్రిక ప్రభలో ప్రకటించాడు. తెలుగునాట కమ్యూనిస్టు ఉద్యమంలో విస్తృత ప్రాచుర్యం పొంది, లక్షల మంది శ్రమజీవులు, కమ్యూనిస్టులు పాడుకుంటున్న ఈ గేయం ఇవాళ్టికీ శ్రామికోద్యమానికి ఊతంగా నిలుస్తున్నది.